พระราชกฤษฎีกาพระราชกฤษฎีกาเปลี่ยนแปลงเขตเทศบาลเมืองหนองคาย จังหวัดหนองคายพ.ศ.๒๕๓๘------------- ภูมิพลอดุลยเดช ป.ร. ให้ไว้ ณ วันที่ ๑๗ กรกฎาคม พ.ศ. ๒๕๓๘ เป็นปีที่ ๕๐ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรเปลี่ยนแปลงเขตเทศบาลเมืองหนองคาย จังหวัดหนองคาย เพื่อประโยชน์ในการบริหารกิจการและการทำนุบำรุงท้องถิ่น อาศัยอำนาจตามความในมาตรา๑๗๘ ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช ๒๕๓๘ และมาตรา ๑๒ วรรคหนึ่ง แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓ ) พ.ศ. ๒๔๙๙จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาเปลี่ยนแปลงเขตเทศบาลเมืองหนองคาย จังหวัดหนองคาย พ.ศ. ๒๕๓๘" มาตรา๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา๓ให้เปลี่ยนแปลงเขตเทศบาลเมืองหนองคาย จังหวัดหนองคาย ซึ่งกำหนดไว้ในมาตรา ๔แห่งพระราชกฤษฎีกาจัดตั้งเทศบาลเมืองหนองคาย จังหวัดหนองคาย พุทธศักราช๒๔๗๘เสียใหม่โดยให้มีเขตดังต่อไปนี้ หลักเขตที่๑ ตั้งอยู่ริมแม่น้ำโขง ฝั่งใต้ ตามแนวเส้นตั้งฉากกับถนนพนังชลประทานที่จุดซึ่งอยู่ห่างจากกึ่งกลางสะพานข้ามห้วยวังฮู ไปทางทิศตะวันตกเฉียงใต้ตามแนวถนนพนังชลประทาน เป็นระยะ ๑,๕๐๐ เมตร ด้านเหนือ ตั้งแต่หลักเขตที่๑ เป็นเส้นเลียบริมแม่น้ำโขง ฝั่งใต้ ไปทางทิศตะวันออกเฉียงเหนือถึงหลักเขตที่ ๒ซึ่งตั้งอยู่ริมแม่น้ำโขงฝั่งตะวันออกที่จุดซึ่งอยู่ห่างจากจุดที่เส้นเลียบริมแม่น้ำโขงฝั่งตะวันออกตัดกับเส้นแบ่งเขตระหว่างตำบลในเมืองกับตำบลหาดคำ ไปทางทิศตะวันออกเฉียงตามแนวเส้นเลียบริมแม่น้ำโขง ฝั่งตะวันออก เป็นระยะ ๒,๐๐๐ เมตร ด้านตะวันออก จากหลักเขตที่๒ เป็นเส้นตรงไปทางทิศตะวันออกเฉียงใต้ถึงหลักเขตที่ ๓ ซึ่งตั้งอยู่ในทางหลวงแผ่นดินหมายเลข ๒๑๒ หนองคาย -ต่อเขตเทศบาลอุบลราชธานีควบคุม ฟากตะวันออกที่จุดซึ่งอยู่ห่างจากจุดที่ทางหลวงแผ่นดินหมายเลข๒๑๒ หนองคาย - ต่อเขตเทศบาลอุบลราชธานีควบคุม ตัดกับถนน รพช. ๑๑๐๑๗บ้านจอมเสด็จ - บ้านเมืองบาง ไปทางทิศตะวันออกเฉียงเหนือตามแนวทางหลวงแผ่นดินหมายเลข ๒๑๒ หนองคาย- ต่อเขตเทศบาลอุบลราชธานีควบคุมเป็นระยะ ๑,๐๐๐ เมตร จากหลักเขตที่๓ เป็นเส้นตั้งฉากระยะ ๑,๒๐๐เมตร กับทางหลวงแผ่นดินหมายเลข ๒๑๒หนองคาย - ต่อเขตเทศบาลอุบลราชธานีควบคุมไปทางทิศตะวันออกเฉียงใต้ ถึงหลักเขตที่ ๔ ด้านใต้ จากหลักเขตที่๔ เป็นเส้นขนานระยะ ๑,๒๐๐ เมตร กับศูนย์กลางทางหลวงแผ่นดินหมายเลข ๒๑๒ หนองคาย -ต่อเขตเทศบาลอุบลราชธานีควบคุมไปทางทิศตะวันตกเฉียงใต้ถึงหลักเขตที่ ๕ ซึ่งตั้งอยู่ริมถนนไปบ้านนาคลอง ฟากตะวันออก จากหลักเขตที่๕เป็นเส้นตรงไปทางทิศตะวันตกเฉียงใต้ถึงหลักเขตที ๖ ซึ่งตั้งอยู่ในทางหลวงแผ่นดินหมายเลข ๒ สระบุรี - หนองคายฟากตะวันตก ที่จุดซึ่งอยู่ห่างจากจุดที่ทางหลวงแผ่นดินหมายเลข ๒ สระบุรี - หนองคายตัดกับถนนพนังชลประทานไปทางทิศตะวันออกเฉียงใต้ตามแนวทางหลวงแผ่นดินหมายเลข ๒ สระบุรี - หนองคาย เป็นระยะ ๓,๐๐๐ เมตร จากหลักเขตที่๖ เป็นเส้นตรงไปทางทิศตะวันตกถึงหลักเขตที่ ๗ ซึ่งตั้งอยู่ริมถนนไปบ้านนาไก่ฟากตะวันตก ที่จุดซึ่งอยู่ห่างจากจุดที่ถนนบ้านนาไก่ ตัดกับทางรถไฟสายตะวันออกเฉียงเหนือไปทางทิศตะวันตกเฉียงใต้ตามแนวถนนไปบ้านนาไก่ เป็นระยะ ๑,๕๐๐ เมตร ด้านตะวันตก จากหลักเขตที่๗ เป็นเส้นตรงไปทางทิศตะวันตกเฉียงเหนือถึงหลักเขตที่ ๘ ซึ่งตั้งอยู่ไปบ้านหนองแจ้ง ฟากเหนือ ที่จุดซึ่งอยู่ห่างจากกึ่งกลางสะพานข้ามห้วยบงไปทางทิศตะวันตกตามแนวถนนไปบ้านหนองแจ้ง เป็นระยะ ๘๐๐ เมตร จากหลักเขตที่๘เป็นเส้นตรงไปทางทิศตะวันตกเฉียงเหนือ ถึงหลักเขตที่ ๙ริมถนนพนังชลประทานฟากเหนือ ที่จุดซึ่งอยู่ห่างจากกึ่งกลางสะพานข้ามห้วยวังฮู ไปทางทิศตะวันตกเฉียงใต้ตามแนวถนนพนังชลประทาน เป็นระยะ ๑,๕๐๐ เมตร จากหลักเขตที่๙ เป็นเส้นตรงไปทางทิศตะวันตกเฉียงเหนือจนบรรจบกับหลักเขตที่ ๑ ดังปรากฏในแผนที่ท้ายพระราชกฤษฎีกานี้ ตามแนวเส้นเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควร มาตรา๔ให้รัฐมตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี+-------------------------------------------------------------------------------------------------------+หมายเหตุ :- เหตุผลในการประกาศใชัพระราชกฤษฎีกาฉบับนี้ คือ เนื่องจากท้องที่นอกเขตเทศบาลเมืองหนองคายจังหวัดหนองคายได้เจริญขึ้นและมีการชุมชนอยู่หนาแน่น สมควรขยายเทศบาลเมืองหนองคายจังหวัดหนองคายเพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้[รก.๒๕๓๘/๓๒ก/๑๘/๘ สิงหาคม ๒๕๓๘] ปรียนันท์/พิมพ์ ๑๒/๐๙/๒๕๔๔